Source: http://dynasty2.pyhajarvi.fi/kokous/2018852-11.HTM
Timestamp: 2020-02-21 17:45:22+00:00
Document Index: 17770449

Matched Legal Cases: ['§ 70', 'kko ', '§ 102', '§ 63', '§ 16', '§ 8', '§ 54']

Marjoniemen ranta-asemakaavan osittainen muutos
2030/10.02.04/2017
TEKLA § 70
Kaavan muuttaminen on lähtenyt Marjoniemen ranta-asemakaavan korttelin 1 kiinteistön Koivikko maanomistajan aloitteesta v. 2017. Kaavoituksen kustannuksista vastaa maanomistaja.
Kaavakonsulttina ja kaavanlaatijana toimii KimmoKaava.
Pyhäjärven kaupunginvaltuusto on käsitellyt vuoden 2017 kaavoituskatsauksen 30.10.2017 § 102, jossa on todettu muutoksen tulleen vireille.
Ranta-asemakaavan muutos koskee korttelia 1 osittain sekä siihen liittyviä virkistysalueita siten, että tonttijako ja käyttötarkoitus muutetaan nykytarpeita vastaaviksi. Ranta-asemakaavalla muodostuu kortteli 8 sekä siihen liittyvät virkistysalueet.
Pyhäjärven rantojen osayleiskaava on hyväksytty Pyhäjärven kaupunginvaltuustossa 12.7.2001 § 63. Se ei koske ranta-asemakaava-alueita, joita on muitakin muutosalueen lähellä. Rantayleiskaavan muutos on hyväksytty Pyhäjärven kaupunginvaltuustossa 22.2.2011 § 16.
Teknisen johtajan päätösehdotus:
Tekninen johtaja: Lautakunta hyväksyy Marjoniemen ranta-asemakaavan osittaisen muutoksen luonnoksen sekä osallistumis- ja arviointisuunnitelman ja asettaa sen MRL 65 § ja MRA 27 § mukaisesti julkisesti nähtäville 30 päivän ajaksi muistutusten tekemistä varten.
Henrik Kiviniemi saapui kokoukseen asian käsittelyn aikana klo 16:21.
TEKLA § 8
Marjoniemen ranta-asemakaavan korttelin 1 sekä siihen liittyvien virkistysalueiden kaavanmuutoksen valmisteluaineisto on ollut nähtävillä 7.12.2017-5.1.2018.
Muistutuksia kaavaluonnosta koskien ei ole jätetty.
Lausunto kaavaluonnosta koskien on saatu PPKY Selänteeltä, Pohjois-Pohjanmaan ELY Keskukselta, Pohjois-Pohjanmaan Museolta, Museovirastolta sekä Pohjois-Pohjanmaan Liitolta.
Kaavaehdotukseen on muutettu korttelijakoa siten, että AP kortteli on numero 8 ja RA korttelit 9 ja 10. RA tontteja on vähennetty yhdellä ja korttelien 9 ja 10 väliin on merkitty suojeltava alueen osa.
Kaavaehdotuksessa on yhteensä kahdeksan rakennuspaikkaa joista neljä on vakituiselle asumiselle ja neljä vapaa-ajan asumiselle. Voimassa olevassa kaavassa on mahdollista rakentaa 9-10 vapaa-ajan asuntoa.
Pyhäjärven kaupunki katsoo, että kaavaehdotus on linjassa voimassa olevaan asemakaavaan nähden.
Oheismateriaali 2 lausuntojen sisältö ja niihin laadittu vastine.
Tekninen lautakunta hyväksyy Marjoniemen ranta-asemakaavan osittaisen muutoksen kaavaehdotuksen ja esittää kaupunginhallitukselle, että kaupunginhallitus hyväksyy ranta-asemakaavan osittaisen muutoksen kaavaehdotuksen ja asettaa ranta-asemakaavan osittaisen muutoksen kaavaehdotuksen MRL:n 65 § ja MRA:n 27 § mukaisesti yleisesti nähtäville.
KHALL 26.02.2018 § 54
Oheismateriaalina nro 2 lausuntojen sisältö ja niihin laadittu vastine.
Kaupunginhallitus päättää hyväksyä asemakaavan osittaisen muutoksenkaavaehdotuksen ja asettaa kaavaehdotuksen MRL 65 §:n ja MRA 27 §:n mukaisesti julkisesti nähtäville 30 vuorokauden ajaksi mahdollisten muistutusten tekemistä varten.